- Hindi News
- National
- वामपंथी विचारधारा और देश तोड़ने के नारे लगाने वाले की जीभ खींच लो: ज्ञानानंद
वामपंथी विचारधारा और देश तोड़ने के नारे लगाने वाले की जीभ खींच लो: ज्ञानानंद
राजसमंद | केरलमें हो रही हिंसा के विरोध में संस्कृति रक्षा मंच राष्ट्रवादी विचारधारा से जुड़े संगठनों ने शुक्रवार को विरोध प्रदर्शन किया। पुरानी कलेक्ट्री में हुई जनसभा में बड़ी संख्या में कार्यकर्ता जुटे। आमसभा को संबोधित करते हुए मंच के संरक्षक ज्ञानानंद महाराज ने कहा कि अभिव्यक्ति की आजादी के नाम पर भारत के टुकड़े करने वाले लोगों की जीभ खींच लेनी चाहिए। कानूनी कार्रवाई करते हुए सजा देनी चाहिए। मंच के जिला संयोजक भरत पालीवाल ने बताया कि वामपंथ का इतिहास रक्तरंजित और हिंसा से भरा है। 1968 में पहली बार जब संघ कार्यकर्ता की हत्या हुई। उस हत्या का मुख्य आरोपी पिनरई विजयन आज केरल का मुख्यमंत्री है। 2008 में कन्नूर जिले में मात्र तीन माह में 15 कार्यकर्ताओं की हत्या की गई। वर्तमान में भी ऐसी घटनाएं जारी है। ज्ञापन में केरल में फैली हिंसा का विरोध करते हुए ऐसी घटनाओं को रोकने के लिए उचित कार्रवाई करने, केरल में बिना भेदभाव के नागरिकों को सुरक्षा प्रदान करने की मां की गई।
इनसंगठनों ने किया प्रदर्शन : प्रदर्शनमें विश्व हिंदू परिषद, बजरंग दल, भारतीय जनता पार्टी, भाजयुमो, भामसं, सेवा भारती, हिंदू जागरण मंच, राष्ट्र सेविका समिति, स्वदेशी जागरण मंच, सहकार भारती, आरोग्य भारती, शिक्षक संघ, भारतीय किसान संघ, अखिल भारतीय विद्यार्थी परिषद, व्यापार संघ, विद्या भारती, भारत विकास परिषद, अधिवक्ता परिषद, माधव शिक्षण संस्थान, वनवासी कल्याण परिषद, क्रीड़ा भारती, दुर्गा वाहिनी, मातृशक्ति सहित विभिन्न महिलाएं सामजिक, धार्मिक संगठनों सहित समाज के लोगों ने भाग लिया। मंच पर जिला संरक्षक महंत ज्ञानानंद, जिलाध्यक्ष महेंद्र कोठारी, जिला संयोजक भरत पालीवाल, सांसद हरिओमसिंह राठौड़, मनोरमा दाधीच मंचासीन थे।
राजसमंद . संस्कृति रक्षा मंच के कार्यकर्ता कलेक्टर को ज्ञापन देने जाते हुए।
tgl_Latn sot_Latn hin_Deva hin_Deva hin_Deva hin_Deva hin_Deva